**Tam maddi məsuliyyət haqqında müqavilə №\_\_\_\_\_\_**

Bakı şəhəri «\_\_\_» \_\_\_\_\_\_\_\_ 20\_\_\_\_-cı il

1. Bu tam maddi məsuliyyət müqaviləsi, (bundan sonra «Tam maddi məsuliyyət müqaviləsi»), «İşəgötürən» ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ adından Direktor şəxsində \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ və «İşçi» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oğlu/qızı (şəx.vəs. seriya AZE № \_\_\_\_\_\_\_\_\_\_\_\_\_\_\_\_\_; verilib: \_\_\_\_\_\_\_\_\_\_\_\_\_\_\_\_\_\_\_\_ tərəfindən \_\_\_\_\_\_\_\_\_\_\_\_\_\_\_ tarixdə verilmişdir) arasında Azərbaycan Respublikasının Əmək Məcəlləsinə (bundan sonra «Əmək Məcəlləsi») və mövcud qanunvericiliyə müvafiq olaraq bağlanmışdır.

2. «İşçi» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oğlu/qızı «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_MMC»-də \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vəzifəsində işləyərkən bu müqavilə bağlandığı gündən əmək münasibətləri prosesində «Əmək müqaviləsi» və Azərbaycan Respublikasının mövcud qanunvericiliyi üzrə öhdəlikləri yerinə yetirərkən ona etibar edilmiş maddi sərvətləri, pul vəsaitlərini, mal-materialları, maşın-mexanizmlər və avadanlıqları və digər maddi qiymətliləri gələcəkdə qoruyub saxlamaq məqsədi ilə aşağıdakı tələblərə əməl etməklə müqavilə bağlayır.

3. Bu, müqavilə bağlanan gündən yaranmış əmək münasibətləri, tərəflərin hüquqları, vəzifələri və məsuliyyəti Əmək Məcəlləsi ilə müəyyən edilmiş qaydalarla və prinsiplərlə tənzimlənir.

**I. TƏRƏFLƏRİN HÜQUQ VƏ CAVABDEHLİYİ**

1.1. «İşəgötürən» aşağıdakı tələbləri yerinə yetirməyə borcludur:

- «İşçi»yə görüləcək işlərin layiqincə yerinə yetirilməsi üçün lazımi şərait yaratmalı;

- - «İşçi»ni maddi sərvətlərin qorunub saxlanılması və tam maddi ziyanın ödənilməsinə dair qüvvədə olan tam maddi məsuliyyət barədəki qanunvericiliklə, həmçinin müəssisəyə, idarəyə, təşkilata dəyən ziyanın maddi məsul şəxs tərəfindən ödənilməsi barədə təlimatlarla, normativlərlə və eyni zamanda saxlama, qəbul etmə, emal etmə, satış (buraxılış), daşınma, yaxud verilmiş maddi sərvətlərin istehsala məsrəfi və başqa qaydalarla əvvəlcədən tanış etməli;

- qəbul edilmiş qaydalar əsasında inventarizasiyanı həyata keçirməlidir.

1.2. «İşçi» ona «İşəgötürən» tərəfindən əmək münasibətləri prosesində etibar edilmiş maddi sərvətlərin qorunub saxlanması, görüləcək işi layiqincə yerinə yetirməyi tam məsuliyyəti ilə öz üzərinə götürür və aşağıdakı vəzifələrə əmək etməyə borcludur:

- ona etibar edilmiş maddi sərvətlərin və görüləcək işlərin tam qeydinə qalmalı, eyni zamanda idarəyə, müəssisəyə və təşkilata heç bir səbəb üzündən ziyan vurmamalı və ziyankarlığa qarşı mübariz olmalı;

- müəssisənin, idarənin rəhbərliyinə vaxtlı-vaxtında öhdəsində olan maddi sərvətlərin təhlükəsizliyi barədə məlumat verməli və lazım gəldikdə qorxulu vəziyyətin səbəblərini aydınlaşdırmalı;

- «İşəgötürən»in iş yerində olan, «İşçi»nin istifadə etməsinə icazə verilən və verilməyən istənilən əmlakla, avadanlıq, cihaz, ləvazimat, sənədlə ehtiyatlı, səliqəli davranmalı, onların istifadə qaydalarına riayət etməli, zədələnməsinə, məhv olmasına şərait yaradan şəkildə istifadəyə özü tərəfindən və ya onun tərəfindən üçüncü şəxsə təqdim edildiyi təqdirdə həmin üçüncü şəxs tərəfindən yol verilməməsini təmin etməli;

- ona etibar edilmiş inventarın, görüləcək işlərin dəqiq uçotunu aparmalı, müəyyən edilmiş qaydada sənədləşməsini tərtib edib tələb olunan yerlərə təqdim etməli;

- ona etibar edilmiş maddi sərvətlərin inventarizasiyasında iştirak etməlidir.

1.3. Maddi məsul şəxsin günahı üzündən müəssisəyə, idarəyə, təşkilata dəyən zərərin miqdarı müəyyən edildikdən sonra onun ödənişi mövcud qanunvericilik əsasında həyata keçirilir.

1.4. Maddi məsul şəxs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” MMC-in işçisi olaraq müəssisənin müştərilərinə göstərdiyi xidmətlər nəticəsində yaranmış məsuliyyətə (dəymiş zərərə) görə cavabdehlik daşıyır və dəyən zərərin miqdarı müəyyən edildikdən sonra ödənişi mövcud qanunvericilik əsasında həyata keçirilməsi öhdəliyini öz üzərinə götürür .

1.5. «İşçi» səbəbkarı olmadığı zərərin əvəzinin ödənilməsinə görə cavabdehlik daşımır. Baş vermiş faktın səbəbinin araşdırılması «İşəgötürən», yaxud onun səlahiyyət verdiyi şəxs tərəfindən, eləcə də qanunvericiliyə uyğun olaraq, müvafiq dövlət orqanı tərəfindən həyata keçirilə bilər.

1.6. Bu müqavilə maddi məsul şəxsin işlədiyi və ona etibar edilmiş maddi sərvətlərin saxlanıldığı bütün dövr ərzində etibarlıdır (qüvvədədir).

**II. ƏLAVƏ ŞƏRTLƏR**

2.1. Tərəflər arasında ziyanın ödənilməsi ilə əlaqadər mübahisələr (əgər əməldə cinayət tərkibi yoxdursa) qarşılıqlı razılıqla həll edilir. Qarşılıqlı razılıqla həll edilməyən mübahisələr qanuna müvafiq qaydada həll edilir.

2.2. Bu müqavilə üzrə «İşçi»nin «İşəgötürən»ə vurduğu ziyanın məbləği faktiki işlər üzrə müəyyən edilir.

2.3. Ziyan vurulduqdan sonra «İşçi»nin əmək münasibətlərinə xitam verilməsi onu maddi məsuliyyətdən azad etmir.

2.4. Bu müqavilə üzrə «İşçi» vurduğu ziyana görə cinayət məsuliyyətinə, habelə inzibati və digər məsuliyyətə cəlb edilməsindən asılı olmayaraq, müəyyən edilmiş maddi ziyanın məbləğini ödəməyə bocludur.

2.5. «İşçi»yə «İşəgötürən»in razılığı ilə vurduğu ziyanın könüllü surətdə tam və ya qismən ödənilməsinə yol verilir.

2.6. Bu müqavilə Azərbaycan dilində, 2 nüsxədən ibarət tərtib edilməklə, bir nüsxə «İşçi»də, digər nüsxə müəssisədə saxlanılır.

2.7. Bu müqavilə ilə tənzimlənməyən münasibətlər Azərbaycan Respublikasının Əmək Məcəlləsi və digər normativ-hüquqi aktları ilə tənzimlənir.

2.8. Bu müqaviləyə görə maddi məsul şəxs 18 yaşına çatmış işçilər ola bilər.

**III. TƏRƏFLƏRİN HÜQUQİ ÜNVANI**

|  |  |
| --- | --- |
|  **3.1.** «**İşəgötürən**» |  **3.2.** «**İşçi**» |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****VÖEN**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**Ünvan:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Direktor imza: \_\_\_\_\_\_\_\_\_\_\_\_\_\_\_\_\_\_\_\_\_\_****MY** |  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **Ş/V:** \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_  **Ünvan**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **İşçi imza :** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

«Tam maddi məsuliyyət haqqında» müqavilənin nüsxəsini aldım.

«İşçi»: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ imza: \_\_\_\_\_\_\_\_\_\_\_\_\_\_\_\_\_\_\_\_\_\_\_ «\_\_\_» \_\_\_\_\_ 20\_\_\_-cı il